Wilhelm Albert Johann Schapp (født 15. oktober 1884 i Timmel (Großefehn, Ostfriesland), død 22. marts 1965 i Sanderbusch) var en tysk filosof og jurist.  Liv Efter sin skoleafslutning i 1902 i Leer (Østfrisland) studerede Wilhelm Schapp retsvidenskab og filosofi hos Heinrich Rickert ved Albert-Ludwigs-Universität Freiburg og ved Friedrich-Wilhelms-Universität i Berlin hos Wilhelm Dilthey og Georg Simmel. Ved siden af retsstudiet studerede han hos fænomenologen Edmund Husserl i Göttingen. Her blev han i 1909 dr.phil. i filosofi om "Phänomenologie der Wahrnehmung", som i dag regnes som et hovedværk i den klassiske fænomenologi. Schapp fik i 1910 en stilling i Aurich retsforvaltning og som notar. Efter deltagelse i 1. verdenskrig blev han dr.phil. i retsvidenskab hos retsfilosofen Julius Binder i Göttingen. I 1938 giftede han sig med Luise Groeneveld. Parret fik 2 børn. Under 2. verdenskrig tjente han i militærretten.